Què és Sense Títol? |
Som dues germanes de Barcelona unides en aquest projecte creatiu que ens ha ocupat molts anys i que esperem que encara ens n’ocupi molts més! La Núria ha estudiat Disseny Gràfic a Elisava i Maquetisme a Epsar, i la Maria ha après l’ofici de Joieria a l’escola del Col·legi Oficial de Joiers (JORGC). Fem el que ens agradaria portar i utilitzar, però sobretot ens encanta treballar per fer realitat les vostres idees! Que us imagineu una cosa però no la trobeu? Que busqueu alguna peça per a una ocasió especial? Un regal personalitzat? Ja has trobat el que buscaves, només has de posar-te en contacte amb nosaltres!
Per què ens diem Sense Títol? Doncs en primer lloc és una referència al món de l’Art. Moltes obres de grans artistes han estat titulades així. D’altra banda pensem que és un bon nom perquè no ens volem encasellar en un tipus de producte sinó que volem poder fer tot el que ens faci gràcia fer, des d’objectes per decorar habitacions infantils fins a joies d’or. Comprem fetes les peces? No. Sense Títol produeix artesanalment tots els productes. Les peces les hem imaginat i elaborat nosaltres, des del dibuix fins al producte final, per tant no trobareu res de semblant enlloc!